Sé munur á uppsetningu texta hér að neðan og í PDF skjali gildir PDF skjalið . 1361 / 2019 um kattahald í Dalvíkurbyggð . Gildissvið og stjórnsýsla . Samþykkt þessi gildir um kattahald í Dalvíkurbyggð sem er á starfssviði heilbrigðisnefndar Norðurlandssvæðis eystra og sætir þeim takmörkunum sem fram koma í samþykkt þessari . Samkvæmt lögum nr. 55 / 2013 um velferð dýra , fer Matvælastofnun með eftirlit og framkvæmd þeirra laga . Um kattaræktun gildir reglugerð nr. 80 / 2016 um velferð gæludýra . Heilbrigðisnefnd Norðurlands eystra fer með málefni katta og kattahalds samkvæmt lögum nr. 7 / 1998 um hollustuhætti og mengunarvarnir og hefur eftirlit með framkvæmd samþykktar þessarar . Umhverfis - og tæknisvið Dalvíkurbyggðar , í umboði landbúnaðarráðs Dalvíkurbyggðar , fer með framkvæmd samþykktar þessarar , í umboði heilbrigðisnefndar Norðurlandssvæðis eystra , nema sérstaklega sé getið um eftirlit heilbrigðiseftirlits í samþykkt þessari . Kattahald er heimilað í Dalvíkurbyggð að fengnu leyfi , sbr. 3. gr. , með þeim takmörkunum og að uppfylltum þeim skilyrðum , sem sett eru í samþykkt þessari . Óheimilt er að hafa fleiri en tvo ketti , eldri en 4 mánaða , á sama heimili . Ekki þarf að sækja um leyfi fyrir kattahaldi á lögbýlum í Dalvíkurbyggð . Gelda skal alla fressketti þegar þeir hafa náð 6 mánaða aldri , nema þeir séu notaðir til ræktunar . Umsókn um leyfi til kattahalds skal senda umhverfis - og tæknisviði Dalvíkurbyggðar innan mánaðar frá því að köttur er tekinn inn á heimili , enda hafi samþykki skv. 4. gr. verið aflað ef við á . Heimilt er þó að halda kettlinga , sem vistaðir eru á skráningarstað móður , án skráningar þar til þeir verða 4 mánaða , enda hafi samþykkis skv. 4. gr. verið aflað ef við á . Útgáfa leyfis er háð staðgreiðslu skráningargjalds . Við útgáfu leyfis fær leyfishafi afhenta merkta plötu , sbr. 8. gr. og eintak af samþykkt um kattahald í Dalvíkurbyggð . Listi yfir skráða ketti í Dalvíkubyggð er aðgengilegur á heimasíðu Dalvíkurbyggðar . Leyfi til kattahalds má veita að uppfylltum eftirtöldum skilyrðum : Umsækjandi skal vera lögráða . Leyfið er persónubundið , óframseljanlegt og bundið við heimili umsækjanda , enda er það ófrávíkjanlegt skilyrði að köttur sé skráður þar og haldinn . Að fyrir liggi samþykki sameigenda fjöleignarhúss þar sem það á við , sbr. 4. gr . Hafi umsækjandi ítrekað eða gróflega gerst brotlegur við samþykkt þessa eða fyrri samþykktir sama efnis eða lög um dýravelferð , er heimilt að hafna umsókn hans . Kettir í fjöleignarhúsum , raðhúsum o.fl . Þegar sótt er um leyfi til að halda kött í fjöleignarhúsi gilda ákvæði laga nr. 26 / 1994 , um fjöleignarhús , og skal leggja fram samþykki tilskilins hluta íbúðareigenda í fjöleignarhúsi . Þetta skal gert áður en köttur er tekinn inn á heimili í fjöleignarhúsi . Ef annað er ekki tekið fram , nær samþykki skv. 1. mgr. einvörðungu til tiltekins kattar og gildir á meðan hann lifir . Heimilt er að afturkalla samþykki ef forsendur breytast verulega . Ástæður , sem réttlætt geta afturköllun eru m.a. heilbrigðisástæður og óþægindi og ónæði , sem fer verulega fram yfir það sem venjulegt og eðlilegt er . Ef um er að ræða annars konar sameign en um getur í 1. mgr. , eða nábýli af öðrum toga og sameigandi eða nágranni telur kattahaldið fara í bága við rétt sinn og hagsmuni , svo sem vegna ítrekaðs eða verulegs ónæðis og færi hann fram gild rök og fullnægjandi gögn því til stuðnings , getur umhverfis - og tæknisvið Dalvíkurbyggðar synjað um umbeðið leyfi eða afturkallað áður veitt leyfi . Ef íbúð í fjöleignarhúsi er leigð út skal leigusali upplýsa leigjanda um hvort kattahald er leyft í húsinu . Ef íbúðareigandi í fjöleignarhúsi , sem veitt hefur leyfi fyrir ketti í annarri íbúð , selur íbúð sína helst samþykkið fyrir þann kött meðan kötturinn lifir , sbr. þó 3. mgr . Skammtímaheimsóknir . Áður en köttur er tekinn inn á heimili í fjöleignarhúsi í stuttan tíma skal afla samþykkis samkvæmt 4. gr . Kettir , sem ekki eru skráðir í Dalvíkurbyggð mega ekki dveljast þar lengur en þrjá mánuði nema með leyfi umhverfis - og tæknisviðs og að fengnu samþykki samkvæmt 3. gr. sé um fjöleignarhús að ræða . Upplýsingar um ketti skal skrá hjá umhverfis - og tæknisviði Dalvíkurbyggðar . Skrá skal heiti og örmerki . Þar skal einnig skrá nafn , heimilisfang og símanúmer leyfishafa . Eiganda kattar ber að tilkynna umhverfis - og tæknisviði um aðsetursskipti . Einnig skal hann tilkynna umhverfis - og tæknisviði ef kötturinn drepst eða er fluttur úr lögsagnarumdæminu . Eigendaskipti skal tilkynna með sama hætti . Ábyrgð leyfishafa . Leyfishafi ber ábyrgð á öllu því tjóni sem kötturinn kann að valda mönnum , dýrum , gróðri og munum . Skylt er að ormahreinsa ketti á hverju ári og skal Dalvíkurbyggð hafa frumkvæði að því að bjóða upp á slíka þjónustu í sveitarfélaginu ár hvert . Skal leyfishafi skila vottorði dýralæknis um ormahreinsun kattarins til umhverfis - og tæknisviðs fyrir 31. desember ár hvert sé þess óskað . Köttur sem sótt er um leyfi fyrir skal örmerktur af dýralækni samkvæmt stöðlum Alþjóðastaðlaskrárráðsins , ISO 11784 og 11785 og í samræmi við ákvæði reglugerðar um velferð gæludýra . Allir heimiliskettir skulu skráðir á skrifstofu sveitarfélagsins og þar fær eigandi afhenta númeraða plötu með skráningarnúmeri kattarins . Plötunni skal koma fyrir á ól sem hengd er um háls kattarins ásamt bjöllu sem kötturinn skal ávallt bera . Sveitarstjórn setur gjaldskrá , samkvæmt 5. mgr. 59. gr. laga nr. 7 / 1998 um hollustuhætti og mengunarvarnir og skal láta birta hana í B-deild Stjórnartíðinda . Í gjaldskrá skal kveðið á um handsömunar - og vörslugjald vegna handsömunar katta sem teknir eru í vörslu á vegum Dalvíkurbyggðar vegna brota á samþykkt þessari . Eigendum katta er skylt að koma í veg fyrir að kettir þeirra séu utan dyra að næturlagi , þ.e. frá kl. 24.00 að nóttu til kl. 7.00 að morgni . Sérstaklega skulu kattaeigendur gæta dýra sinna með tilliti til fuglalífs á varptímanum . Leyfishöfum og umráðamönnum katta er skylt að fara vel með ketti og tryggja þeim góða vist og sjá til þess að þeir lendi ekki á flækingi . Að öðru leyti skal fara að ákvæðum laga nr. 55 / 2013 um velferð dýra og reglugerðar nr. 80 / 2016 um velferð gæludýra . Óheimilir staðir . Óheimilt er að hleypa köttum inn í húsrými eða á lóðir sem fjallað er um í fylgiskjali 3 með reglugerð nr. 941 / 2002 um hollustuhætti , sbr. 19. gr. reglugerðarinnar , nema í þeim tilvikum sem tilgreind eru í ákvæði sömu greinar reglugerðarinnar . Einnig er óheimilt að hleypa köttum inn á staði þar sem matvæli eru tilreidd , meðhöndluð eða geymd , sbr. reglugerð nr. 103 / 2010 um gildistöku reglugerðar Evrópuþingsins og ráðsins ( EB ) nr. 852 / 2004 um hollustuhætti sem varða matvæli . Ekki má heldur hleypa köttum inn í húsnæði vatnsveitna sbr. reglugerð um neysluvatn og ölkelduvatn . Framangreindir staðir skv. 1. ml . eru m.a. eftirfarandi : Heilbrigðis - og meðferðarstofnanir , svo sem lækna - og tannlæknastofur , sjúkrahús , aðgerðastofur og sjúkraþjálfun . Íþróttastöðvar , íþróttahús , baðstaðir og heilsuræktarstöðvar . Snyrtistofur , nuddstofur , sólbaðsstofur og húðflúrstofur . Samkomustaðir , svo sem kirkjur , leikhús , tónleikasalir , söfn og kvikmyndahús . Gististaðir í flokki II , III og IV samkvæmt lögum um veitingastaði , gististaði og skemmtanahald . Sumarbúðir fyrir börn . Heimilt er þó að fara með gæludýr inn á staði þar sem er starfsemi sérstaklega ætluð dýrum , en það getur t.d. verið íþróttamannvirki , heilbrigðisstofnanir og snyrtistofur fyrir dýr . Heimilt er , að fenginni beiðni hlutaðeigandi stofnunar og með samþykki heilbrigðisnefndar , að veita undanþágu til að halda ketti á heilbrigðis - og meðferðarstofnunum . Umhverfis - og tæknisvið Dalvíkurbyggðar skal gera ráðstafanir til útrýmingar á villi - eða flækingsköttum . Í því skyni er heimilt að koma fyrir búrum , agni eða sambærilegum tækjum til að fanga ketti . Fangaða ketti skal færa í sérstaka kattageymslu og auglýsa handsömunina og gera ráðstafanir til að hafa upp á eiganda þeirra . Verði kattar ekki vitjað innan viku frá auglýsingu er heimilt að ráðstafa honum til nýs eiganda , selja hann gegn áföllnum kostnaði eða aflífa án bóta . Köttur sem ekki er einstaklingsmerktur í samræmi við 22. gr. laga nr. 55 / 2013 , um velferð dýra , telst vera hálfvillt dýr . Hafi hálfvilltur ( ómerktur ) köttur verið handsamaður og eigandi hans gefið sig fram , er óheimilt að afhenda köttinn fyrr en að lokinni skráningu , örmerkingu , greiðslu eftirlitsgjalds og áfallins kostnaðar . Kostnaður við handsömun , örmerkingu , fóðrun , geymslu , auglýsingu eða aflífun kattar skal að fullu greiddur af eiganda . Lögregluaðstoð . Umhverfis - og tæknisvið Dalvíkurbyggðar getur ef þörf krefur leitað atbeina lögreglu við að framfylgja samþykkt þessari og ákvörðunum teknum á grundvelli hennar . Heilbrigðisnefnd getur sett nánari reglur um framkvæmd samþykktar þessarar . Viðurlög . Um valdsvið og þvingunarúrræði vísast til XVII. kafla laga nr. 7 / 1998 um hollustuhætti og mengunarvarnir . Um málskot fer samkvæmt lögum nr. 7 / 1998 um hollustuhætti og mengunarvarnir . Samþykkt þessi staðfestist hér með skv. 59. gr. laga nr. 7 / 1998 um hollustuhætti og mengunarvarnir til þess að öðlast gildi við birtingu . Frá sama tíma fellur úr gildi samþykkt nr. 17 / 2013 um kattahald í Dalvíkurbyggð . Ákvæði til bráðabirgða . Eigendur sem halda ketti við gildistöku samþykktarinnar skulu skrá þá innan sex mánaða frá gildistöku . Sú skráning er gjaldfrjáls . Þeim sem halda fleiri ketti en tvo er skylt að skrá þá innan sex mánaða og hafa þeir þá leyfi til að halda þá á heimili sínu á meðan þeir lifa . 1. mgr. 12. gr. samþykktar þessarar tekur gildi sex mánuðum eftir gildistöku samþykktarinnar . Umhverfis - og auðlindaráðuneytinu , 19. desember 2019 .